A BIZOTTSÁG 1279/2006/EK RENDELETE
(2006. augusztus 25.)
a 2005/2006-os gazdasági évre a cukkorrépa minimálárának, valamint a termelési illetékeknek és a kiegészítő illetéknek a közös valutát be nem vezető tagállamok valutáira való egyedi mezőgazdasági átváltási árfolyamai meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukorágazat piacának közös szervezéséről szóló, 2006. február 20-i 318/2006/EK tanácsi rendeletre (1),
tekintettel a mezőgazdasági átváltási árfolyamoknak a cukorágazatban történő alkalmazására vonatkozó különleges részletes szabályok megállapításáról szóló, 1993. június 30-i 1713/93/EGK bizottsági rendeletre (2) és különösen annak 1. cikke (3) bekezdésére,
mivel:
(1)
A 318/2006/EK rendelet a 2006/2007-es gazdasági évtől kezdve a cukorágazat piacának közös szervezéséről szóló, 2001. június 19-i 1260/2001/EK tanácsi rendelet (3) heléybe lépett. Az 1260/2001/EK rendelet mindazonáltal alkalmazandó a 2005/2006-os gazdasági évre.
(2)
Az 1713/93/EGK rendelet 1. cikkének (1) bekezdéséből kitűnik, hogy az 1260/2001/EK rendelet 4. cikkében említett cukorrépa-minimálárak, valamint ugyanezen rendelet 15., illetve 16. cikkében említett termelési illetékek és a kiegészítő illeték a nemzeti valutákra az adott gazdasági év során alkalmazandó mezőgazdasági átváltási árfolyamok időarányosan kiszámított átlagával megegyező egyedi mezőgazdasági átváltási árfolyam használatával kerül átváltásra.
(3)
1999. január 1-jétől az euróval kapcsolatos agromonetáris szabályok megállapításáról szóló, 1998. december 15-i 2799/98/EK tanácsi rendeletnek (4) megfelelően az átváltási árfolyamokat az egyedi mezőgazdasági átváltási árfolyamokhoz kell rögzíteni az euro és a közös valutát be nem vezető tagállamok nemzeti valutái között.
(4)
Ezért a 2005/2006-os gazdasági évre meg kell határozni a cukkorrépa minimálárának, valamint a termelési illetékeknek és a kiegészítő illetéknek a különböző nemzeti valutákra történő egyedi mezőgazdasági átváltási árfolyamát,
ELFOGADTA EZT A RENDELETET:
1. cikk
Az 1260/2001/EK rendelet 4. cikkében említett cukorrépa-minimálárak, valamint az ugyanezen rendelet 15., illetve 16. cikkében említett termelési illetékek és - adott esetben - a kiegészítő illeték átváltására használandó egyedi mezőgazdasági átváltási árfolyamok a 2005/2006-os gazdasági évre e rendelet mellékletében kerülnek meghatározásra.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ezt a rendeletet 2005. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. augusztus 25-én.